REPUBLIKA **** SLOVENIJA

**STROKOVNI SVET RS ZA**

**SPLOŠNO IZOBRAŽEVANJE**

1000 Ljubljana, Masarykova 16

Številka: 013-16/2025-3350-2

Datum: 24. 2. 2025

**ZAPISNIK 241. SEJE**

**STROKOVNEGA SVETA RS ZA SPLOŠNO IZOBRAŽEVANJE, 20. 2. 2025**

Prisotni člani: dr. Kristijan Musek Lešnik, dr. Klemen Lah, dr. Magdalena Šverc, Alberto Scheriani, dr. Milena Košak Babuder, dr. Anja Pirih, dr. Mara Cotič, dr. Silvija Komočar, dr. Marina Tavčar Krajnc, dr. Janez Vogrinc, dr. Marko Marhl, Nevenka Zavrl, dr. David Movrin, Andreja Ahčin, dr. Samo Fošnarič, Štefan István Varga, dr. Gregor Jurak, Lidija Žigon, Sebastijan Einsiedler, mag. Majda Jurkovič, Barbara Kampjut, dr. Tomaž Grušovnik, mag. Marko Strle, dr. Branka Rotar Pance

Odsotni člani: dr. Milena Ivanuš Grmek, ddr. Boris Aberšek, Boris Štih

Ostali prisotni: Jasna Rojc, Katica Pevec Semec, Melita Jakelj, Janja Cotič Pajntar, Dragana Žunič, Vincenc Filipčič (vsi ZRSŠ), Janja Zupančič, Maja Mihelič Debeljak, Rado Kostrevc, Aleš Ojsteršek, Sandi Vrabec (vsi MVI)

Predsednik je člane obvestil, da je predlagatelj umaknil iz obravnave gradivo Navodila za delo z učenci s posebnimi vzgojno-izobraževalnimi potrebami v izobraževalnem programu osnovne šole s prilagojenim izvajanjem in dodatno strokovno pomočjo.

Člani so sprejeli spremenjen dnevni red:

1. Potrditev zapisnika 240. seje
2. Potrjevanje učbenikov
3. Predlog učnega načrta za izbirne predmete Ples, Ljudski plesi in Družabni plesi v Prilagojenem izobraževalnem programu osnovne šole z nižjim izobrazbenim standardom
4. Letno poročilo o izvedbi nacionalnega preverjanja znanja v šolskem letu 2023/2024
5. Spremljanje zasebnega izobraževalnega programa osnovne šole Inštituta za celostno vzgojo in izobraževanje otrok LILA (šolsko leto 2023/24, sedmo leto spremljave)
6. Načrt spremljanja uvajanja razširjenega programa osnovne šole
7. Kurikulum za vrtce
8. Kurikulum za vrtce v prilagojenem programu za predšolske otroke s posebnimi potrebami
9. Razno

**Ad 1.**

Na zapisnik 240. seje ni bilo pripomb. Člani so z dvema vzdržanima glasovoma sprejeli

**SKLEP 1: *Strokovni svet RS za splošno izobraževanje sprejme zapisnik 240. seje.***

**Ad 2.**

Predlog Komisije za učbenike je predstavil dr. Marko Marhl. Člane je seznanil, da jim bo predvidoma že na naslednji seji predstavil nekaj osnovnih potez delovanja platforme za preverjanje napak učbenikov.

Člani so soglasno sprejeli

**SKLEP 2: *Strokovni svet RS za splošno izobraževanje potrdi 4 učbenike, kot jih je predlagala Komisija za učbenike (št. dok.:***  ***0120-44 /2025-1 (7200), datum: 12.2.2025) v skladu s 25. členom Zakona o organizaciji in financiranju vzgoje in izobraževanja (Uradni list RS, št.*** [***16/07***](http://www.uradni-list.si/1/objava.jsp?sop=2007-01-0718) ***– uradno prečiščeno besedilo,*** [***36/08***](http://www.uradni-list.si/1/objava.jsp?sop=2008-01-1460)***,*** [***58/09***](http://www.uradni-list.si/1/objava.jsp?sop=2009-01-2871)***,*** [***64/09 – popr.***](http://www.uradni-list.si/1/objava.jsp?sop=2009-21-3033)***,*** [***65/09 – popr.***](http://www.uradni-list.si/1/objava.jsp?sop=2009-21-3051)***,*** [***20/11***](http://www.uradni-list.si/1/objava.jsp?sop=2011-01-0821)***,*** [***40/12***](http://www.uradni-list.si/1/objava.jsp?sop=2012-01-1700) ***– ZUJF,*** [***57/12***](http://www.uradni-list.si/1/objava.jsp?sop=2012-01-2410) ***– ZPCP-2D,*** [***47/15***](http://www.uradni-list.si/1/objava.jsp?sop=2015-01-1934)***,*** [***46/16***](http://www.uradni-list.si/1/objava.jsp?sop=2016-01-1999)***,*** [***49/16 – popr.***](http://www.uradni-list.si/1/objava.jsp?sop=2016-21-2169)***,*** [***25/17***](http://www.uradni-list.si/1/objava.jsp?sop=2017-01-1324) ***– ZVaj,*** [***123/21***](http://www.uradni-list.si/1/objava.jsp?sop=2021-01-2629)***,*** [***172/21***](http://www.uradni-list.si/1/objava.jsp?sop=2021-01-3352)***,*** [***207/21***](http://www.uradni-list.si/1/objava.jsp?sop=2021-01-4285)***,*** [***105/22***](http://www.uradni-list.si/1/objava.jsp?sop=2022-01-2603) ***– ZZNŠPP,*** [***141/22***](http://www.uradni-list.si/1/objava.jsp?sop=2022-01-3469)***,*** [***158/22***](http://www.uradni-list.si/1/objava.jsp?sop=2022-01-4017) ***– ZDoh-2AA in 71/23) in Pravilnikom o potrjevanju učbenikov (Ur. l. RS, št. 34/2015 in 27/2017).***

**Ad 3**

Predlog učnega načrta za izbirne predmete Ples, Ljudski plesi in Družabni plesi v Prilagojenem izobraževalnem programu osnovne šole z nižjim izobrazbenim standardom je predstavila Dragana Žunič.

*(Gradivo: MVI spis št. 013-12/2025-3350-1)*

*Komisija za osnovne šole – poročal je član, dr. Janez Vogrinc - je na 152. seji obravnavala in sprejela sklep, da predlaga Strokovnemu svetu RS za splošno izobraževanje, da določi učni načrt za izbirne predmete Ples, Ljudski plesi in Družabni plesi v Prilagojenem izobraževalnem programu osnovne šole z nižjim izobrazbenim standardom (NIS).*

*Komisija za otroke s posebnimi potrebami – poročala je predsednica dr. Milena Košak Babuder - je na 83. seji obravnavala in sprejela sklep, da predlaga Strokovnemu svetu RS za splošno izobraževanje, da določi učni načrt za izbirne predmete Ples, Ljudski plesi in Družabni plesi v Prilagojenem izobraževalnem programu osnovne šole z nižjim izobrazbenim standardom (NIS).*

Člani so soglasno sprejeli

**SKLEP 3:** ***Strokovni svet RS za splošno izobraževanje v skladu z 12. in 25. členom Zakona o organizaciji in financiranju vzgoje in izobraževanja (Uradni list RS, št.*** [***16/07***](http://www.uradni-list.si/1/objava.jsp?sop=2007-01-0718) ***– uradno prečiščeno besedilo,*** [***36/08***](http://www.uradni-list.si/1/objava.jsp?sop=2008-01-1460)***,*** [***58/09***](http://www.uradni-list.si/1/objava.jsp?sop=2009-01-2871)***,*** [***64/09 – popr.***](http://www.uradni-list.si/1/objava.jsp?sop=2009-21-3033)***,*** [***65/09 – popr.***](http://www.uradni-list.si/1/objava.jsp?sop=2009-21-3051)***,*** [***20/11***](http://www.uradni-list.si/1/objava.jsp?sop=2011-01-0821)***,*** [***40/12***](http://www.uradni-list.si/1/objava.jsp?sop=2012-01-1700) ***– ZUJF,*** [***57/12***](http://www.uradni-list.si/1/objava.jsp?sop=2012-01-2410) ***– ZPCP - 2D,*** [***47/15***](http://www.uradni-list.si/1/objava.jsp?sop=2015-01-1934)***,*** [***46/16***](http://www.uradni-list.si/1/objava.jsp?sop=2016-01-1999)***,*** [***49/16 – popr.***](http://www.uradni-list.si/1/objava.jsp?sop=2016-21-2169)***,*** [***25/17***](http://www.uradni-list.si/1/objava.jsp?sop=2017-01-1324) ***– ZVaj, 123/21, 172/21,*** [***207/21***](http://www.uradni-list.si/1/objava.jsp?sop=2021-01-4285)***,*** [***105/22***](http://www.uradni-list.si/1/objava.jsp?sop=2022-01-2603) ***– ZZNŠPP,*** [***141/22***](http://www.uradni-list.si/1/objava.jsp?sop=2022-01-3469)***,*** [***158/22***](http://www.uradni-list.si/1/objava.jsp?sop=2022-01-4017) ***– ZDoh-2AA in 71/23) in na podlagi pozitivnega strokovnega mnenja Ministrstva za vzgojo in izobraževanje (št. dok.: 6034-35/2024-3350-3, datum 3. 12. 2024) določi učni načrt za izbirne predmete Ples, Ljudski plesi in Družabni plesi v Prilagojenem izobraževalnem programu osnovne šole z nižjim izobrazbenim standardom (NIS), kot ga je predlagal Zavod RS za šolstvo.***

**Ad 4**

Letno poročilo o izvedbi nacionalnega preverjanja znanja (NPZ) v šolskem letu 2023/2024 je predstavildr. Janez Vogrinc, predsednik državne komisije za vodenje NPZ.

*(Gradivo: MVI spis št. 013-12/2025-3350-3)*

*Komisija za osnovne šole – je na 152. seji obravnavala in sprejela sklep, da predlaga Strokovnemu svetu RS za splošno izobraževanje, da se seznani z Letnim poročilom o izvedbi nacionalnega preverjanja znanja v letu 2023/2024. Predstavljeni so bili glavni poudarki iz razprave na komisiji.*

*Komisija za otroke s posebnimi potrebami – je na 83. seji obravnavala in sprejela sklep, da predlaga Strokovnemu svetu RS za splošno izobraževanje, da se seznani z Letnim poročilom o izvedbi nacionalnega preverjanja znanja v letu 2023/2024, in predstavila glavne poudarke iz razprave na komisiji.*

V razpravi je dr. Jurak izpostavil potrebo po ponovnem premisleku o umeščanju ciljev pri predmetu šport. Opozoril je na odmik od prvotne usmeritve, saj se trenutno preverjajo zgolj teoretična znanja, medtem ko se gibalna znanja ne ocenjujejo, kar se stroki zdi nesmiselno. Poleg tega je predlagal uvedbo protokola, ki bi pred pisanjem preizkusov vključeval pol- ali enourno gibanje zmerne intenzivnosti, saj bi to lahko izboljšalo osredotočenost učencev.

Pojasnjeno je bilo, da NPZ preverja zgolj standarde znanja na pisni način, pri čemer se je pojavil predlog o ukinitvi ocen pri pouku športa, čemur je dr. Jurak odločno nasprotoval.

Člani so izpostavili zaskrbljujoče trende, ki jih nakazuje analiza NPZ – na primer, 400 učencev manj je pristopilo k maternemu jeziku kot k matematiki. To kaže na potrebo po večjem povezovanju učiteljev ter skupnem delu, saj NPZ odraža stanje celotne generacije. Potrebno je raziskati vzroke za takšne rezultate in se s problematiko soočiti na sistemski ravni.

Posebej je bilo opozorjeno na težave pri naravoslovnih predmetih, bralni pismenosti in maternem jeziku kot temeljnem orodju izobraževanja. Razpravljalo se je o konceptu in izvedbi pouka ter preverjanja znanja na NPZ v luči njegove nove, pomembnejše vloge v prihodnosti. Ministrstvo na podlagi rezultatov odloča, ali so trendi zadovoljivi ali nakazujejo resnejše težave, kar presega letno poročilo SSSI in odpira vprašanja o dolgoročnih ukrepih. Nekateri izzivi, kot so težave pri fiziki in nihajoči rezultati pri slovenščini, se pojavljajo že vrsto let.

Člani so opozorili tudi na problematiko sestavljanja testov in razhajanja med pričakovanji stroke ter dejanskim znanjem učencev. NPZ so zahtevnejši od internih preizkusov znanja, zato jih ni mogoče neposredno primerjati s šolskimi ocenami. Vsaka naloga v NPZ je usklajena z učnim načrtom in ne preverja standardov, ki v njem niso predvideni. Učenci imajo izrazite težave z bralno pismenostjo, kar se kaže ne le pri slovenščini, temveč tudi pri drugih predmetih, kjer so besedilne in problemske naloge ključnega pomena.

Posebno pozornost je vzbudil podatek o najslabših rezultatih v obalno-kraški regiji, za kar ni jasnih vzrokov. Predlagano je bilo, da bi se NPZ v 2. in 3. triletju preverjal zgolj pri treh predmetih (matematiki, slovenščini in tujem jeziku) ter da bi se testna sestava prilagodila z vključitvijo nalog različnih težavnostnih ravni, vključno s problemskimi in sidrnimi nalogami. Predlagana je bila tudi možnost ustnega preverjanja znanja, kot na primer pri matematiki v tretjem razredu, kjer bi preverjanje potekalo skozi igro in dejavnosti za boljše razumevanje otrok.

Člani so opozorili, da se nekatere države na težave pri nacionalnih preizkusih znanja odzovejo takoj z naslednjim letom, medtem ko v Sloveniji čakamo na kurikularno prenovo, ki traja že desetletje. Prav tako je treba izboljšati preverjanje in ocenjevanje znanja v šolah, saj trenutni sistem ne omogoča ustreznega spremljanja učnega napredka pred testiranji.

Glede bralne pismenosti je bilo pojasnjeno, da se je že poskusilo povečati število ur pouka, vendar to ni prineslo izboljšanja. Problem je tudi v tem, da današnji otroci ne berejo enako kot prejšnje generacije, poleg tega pa je raba slovenščine na internetu in drugih medijih vprašljiva. Dr. Marhl je pred desetimi leti na univerzi uvedel sistemski pristop k problemskemu razmišljanju, vendar težave izvirajo že iz osnovne šole. Ključno je spodbujati standarde znanja, ki bodo konkurenčni v svetovnem merilu, saj tudi na evropski ravni nivo znanja upada. Na osnovnošolski ravni je treba več pozornosti nameniti problemskemu razmišljanju in sistemskemu pristopu, hkrati pa zagotoviti podporo tistim 10 % učencev, ki dosegajo izjemno visoko raven znanja in prispevajo k inovacijam ter konkurenčnosti.

Izpostavljeno je bilo tudi, da učitelji ne morejo delati na višjih ravneh, če učenci ne obvladajo osnov, kar pomeni, da se težave vlečejo že iz vrtcev. Učni rezultati so tesno povezani s telesno zmogljivostjo, kar po mnenju dr. Juraka vpliva na slabe rezultate v obalno-kraški regiji. Ta trend se pojavlja že več let, a konkretni podatki še niso na voljo.

Opozorjeno je bilo, da se 500 učencev letno ne udeleži NPZ, pri čemer število niha glede na predmet (od 300 do 1000 učencev). Kljub večkratnim prošnjam državne komisije nekatere šole ne podajo pojasnil. Prav tako je bilo poudarjeno, da se predmetna komisija za slovenščino ne trudi oblikovati besedil na način, ki bi bil enako dostopen vsem učencem, kar komisija za angleščino že leta sistematično izboljšuje.

V razpravi je bilo izpostavljeno tudi, da so šole vse bolj vzgojne ustanove, pri čemer izgubljajo izobraževalno vlogo. Znanje mora ponovno postati vrednota, starši pa ne bi smeli imeti prevelikega vpliva na šolski prostor, saj učitelji pogosto podlegajo pritiskom. To vodi v odhajanje učiteljev iz poklica, ne le zaradi nasilne komunikacije, temveč tudi zaradi konstantnega pritiska na ocenjevanje in druge zadeve. Prav tako je treba zagotoviti večjo prisotnost učencev v šoli in obnoviti pomen domačih obveznosti.

Predstavnica vrtcev je opozorila, da je Zakon o organizaciji in financiranju vzgoje in izobraževanja spregledal vrtce, kljub njihovim jasnim opozorilom o nujnih sistemskih rešitvah. Če se ne bo uredil obseg javnih vrtcev, bo kakovost resno ogrožena, kar bo imelo posledice za bralno pismenost in širši izobraževalni sistem.

Člani strokovnega sveta se čutijo soodgovorne za dogajanje na področju vzgoje in izobraževanja, zato predlagajo nujno obravnavo ključnih vprašanj, povezanih z bralno pismenostjo in kakovostjo izobraževalnega sistema. Razprava je odprla številna vprašanja, ki presegajo vsebino obravnavanega gradiva. Večkrat je bilo poudarjeno, da je nujna sistemska razprava na višji ravni, ki bi podala jasne odgovore o viziji izobraževanja in strateškem razvoju države ter družbe v prihodnosti.

Člani so soglasno sprejeli naslednja sklepa

**SKLEP 4: *Strokovni svet RS za splošno izobraževanje se je seznanil z Letnim poročilom o izvedbi nacionalnega preverjanja znanja v šolskem letu 2023/2024, ki ga je sprejela Državna komisija za vodenje nacionalnega preverjanja znanja (št. dok.: 6131-3/2024, datum: 23. 12. 2024).***

**SKLEP 5: *Strokovni svet RS za splošno izobraževanje poziva Ministrstvo za vzgojo in izobraževanje, da se opredeli in poda odgovore v zvezi z izpostavljenimi vprašanji in dilemami v okviru razprave pri 4. točki dnevnega reda, obravnavi Letnega poročila o izvedbi nacionalnega preverjanja znanja v šolskem letu 2023/2024.***

Državna sekretarka je na sklep št. 5 podala pojasnila na seji pri točki razno.

**Ad 5.**

Spremljanje zasebnega izobraževalnega programa osnovne šole Inštituta za celostno vzgojo in

izobraževanje otrok LILA (šolsko leto 2023/24, sedmo leto spremljave) je predstavila dr. Katica Pevec

Semec. *(Gradivo: MVI spis št. 013-12/2025-3350-5)*

Pred predstavitvijo je predsednik člane obvestil, da je MVI Inštitutu Lila dne 15.1.2025 poslalo opozorilo in poziv k odpravi pomanjkljivosti in jih pozvalo, da do konca šolskega leta 2024/25 odpravi vse ugotovljene pomanjkljivosti, saj je zagotavljanje minimalnih standardov znanja ena izmed ključnih pogojev izvajanja javnoveljavnih programov. Inštitut Lila mora o tem pisno seznaniti ministrstvo do zaključka aktivnega dela šolskega leta, v nasprotnem primeru bo ministrstvo razmislilo o smiselnosti izvajanja programa, ki ne izpolnjuje zakonsko predpisanih obveznosti in o možnosti uveljavljanja določila 35. člena ZOFVI.

*Komisija za osnovno šolo –* *je na 152. seji sprejela sklep, da predlaga Strokovnemu svetu, da se seznani z vmesnim poročilom* *o spremljanju zasebnega izobraževalnega programa osnovne šole Inštituta za celostno vzgojo in izobraževanje otrok Lila (šol. leto 2023/24, sedmo leto spremljave).*

*Komisija za zasebno šolstvo – poročal je predsednik dr. David Movrin - je na 35. dopisni seji sprejela sklep, da predlaga Strokovnemu svetu, da se seznani z vmesnim poročilom* *o spremljanju zasebnega izobraževalnega programa osnovne šole Inštituta za celostno vzgojo in izobraževanje otrok Lila (šol. leto 2023/24, sedmo leto spremljave).*

Člani so soglasno sprejeli

**SKLEP 6: *Strokovni svet RS za splošno izobraževanje se je seznanil z vmesnim poročilom o spremljanju zasebnega izobraževalnega programa osnovne šole Inštituta za celostno vzgojo in izobraževanje otrok Lila (šol. leto 2023/24, sedmo leto spremljave), h kateremu je dal soglasje Svet za kakovost in evalvacije (št.: 013-26/2012-650, datum: 22. 1. 2025).***

**Ad 6.**

Načrt spremljanja uvajanja razširjenega programa osnovne šole je predstavila Melita Jakelj.

*(Gradivo: MVI spis št. 013-12/2025-3350-4)*

*Komisija za osnovno šolo – je na 152. seji z enim glasom proti sprejela sklep, da predlaga Strokovnemu svetu, da se na podlagi 47. člena Zakona o spremembah in dopolnitvah Zakona o osnovni šoli seznani z Načrtom spremljanja uvajanja razširjenega programa osnovne šole, ki ga je predlagal Zavod RS za šolstvo.*

*Komisija je razpravljala o objektivnosti spremljave, izpostavljeno je bilo vprašanje kazalnikov, zlasti glede objektivnih meritev uspešnosti in končnih rezultatov. Predlagale so se dopolnitve kazalnikov z nacionalnim sistemom spremljanja telesnega in gibalnega razvoja.*

*Komisija za otroke s posebnimi potrebami – je na 83. seji sprejela sklep, da predlaga Strokovnemu svetu, da se na podlagi 47. člena Zakona o spremembah in dopolnitvah Zakona o osnovni šoli seznani z Načrtom spremljanja uvajanja razširjenega programa osnovne šole, ki ga je predlagal Zavod RS za šolstvo.*

*Razširjeni program osnovne šole je zahteven in lahko naleti na odpor na šolah. Glavne težave so priprava urnikov, organizacija in komunikacija. Posebej pereče je uvajanje v prilagojenih programih in programih za nižji izobrazbeni standard. Predlagatelj priznava specifičnost teh programov in obljublja prilagojeno spremljanje. Komisija je izrazila skrb glede zapoznelega vključevanja posebnih programov.*

*Komisija za šolstvo manjšin – poročal je predsednik Alberto Scheriani, je na 65. seji sprejela sklep, da se na podlagi 47. člena Zakona o spremembah in dopolnitvah Zakona o osnovni šoli seznani z Načrtom spremljanja uvajanja razširjenega programa osnovne sole, ki ga je predlagal Zavod RS za šolstvo.*

V razpravi so člani podali različne poglede in se osredotočali na pomanjkljivosti načrta spremljanja razširjenega programa osnovne šole, pri čemer je bila izpostavljena njegova prevelika osredotočenost na administrativno spremljanje in dokumentacijo, namesto na dejanske učinke programa. Nekateri člani so poudarili, da bi bilo treba spremljati uspešnost programa z vidika napredka učencev, ne samo v znanju, ampak tudi v odnosih, telesnem in duševnem zdravju. Predlagali so, da bi lahko za to uporabili že obstoječe sisteme (npr. športno vzgojni karton) in izvedli dodatne vprašalnike med učenci in starši.

Drugi so opozorili, da je razširjeni program prostovoljen in da imajo šole pri njegovi izvedbi veliko avtonomije, kar pomeni, da je težko vzpostaviti objektivne kazalnike uspešnosti. Prav tako so poudarili, da program vključuje različne dejavnosti, ki se lahko razlikujejo med šolami, zato neposredno merjenje rezultatov ni smiselno. Predstavniki šol so izpostavili, da že zdaj sproti ugotavljajo težave pri organizaciji in iščejo načine za izboljšave, kar naj bi bil glavni namen spremljanja.

Poudarjena je bila vloga ravnateljev in vprašanje učiteljev in njihove usposobljenosti za izvajanje razširjenega programa. Predlagano je bilo, da se v spremljanje vključi analiza kompetenc učiteljev, saj program omogoča, da ga izvajajo učitelji različnih predmetnih področij, kar lahko vpliva na kakovost izvedbe.

Nadalje so nekateri člani opozorili, da so starši pomemben deležnik in da bi bilo smiselno njihova mnenja vključiti v vrednotenje programa, medtem ko so drugi na to izrazili pomisleke, da bi se program preveč prilagajal željam staršev in ne strokovnim smernicam.

Razprava je pokazala tudi različne perspektive glede učencev. Nekateri so opozorili, da starejši učenci takoj po pouku pogosto zapuščajo šolo zaradi drugih dejavnosti, medtem ko drugi menijo, da bi bilo prav pri teh učencih pomembno spremljati vpliv programa na njihov razvoj.

Na koncu je bilo sklenjeno, da se spremljanje programa nadaljuje in izboljšuje, pri čemer se bo poskušalo upoštevati tako procesni kot tudi rezultatski vidik, ne da bi pri tem preveč obremenili učitelje in šole.

Člani so z 2 vzdržanima glasovoma sprejeli

**SKLEP 7:** ***Strokovni svet RS za splošno izobraževanje se na podlagi 47. člena Zakona o spremembah in dopolnitvah Zakona o osnovni šoli (Uradni list RS, št. 16/24) seznanja z Načrtom spremljanja uvajanja razširjenega programa osnovne sole, ki ga je predlagal Zavod RS za šolstvo in h kateremu je dal soglasje Svet za kakovost in evalvacije (št.: 013-26/2012-649, datum: 22. 1. 2025).***

**Ad 7.**

Kurikulum za vrtce je predstavila Janja Cotič Pajntar.

*(Gradivo: MVI spis št. 013-12/2025-3350-7, 013-12/2025-3350-8 in 013-12/2025-3350- 10)*

Pri predstavitvi je predlagatelj pojasnil, da je v gradivu popravil področje gibanja, razvoja gibalnih sposobnosti, ki je pomemben v predšolskem obdobju. Dopolnili so ga tudi za drugo starostno obdobje, opredelili tvegano igro v vrtcu, cilje uskladili s predlaganimi pripombami in tudi pregledali rabo strokovnega jezika ter besedilo terminološko uskladili.

*Komisija za vrtce – je na svoji 64. seji obravnavala gradiva in sprejela sklep, da ne sprejme Programa za*

*predšolske otroke – kurikulum za vrtce. Predlagatelj naj ustrezno popravi področje gibanja (konceptualno,*

*terminološko, vsebinsko) in pridobi pozitivna mnenja narodnih skupnosti.*

*V razpravi so člani opozorili na več strokovnih in vsebinskih pomanjkljivosti na področju gibanja v Kurikulumu*

*za vrtce. Ključni problemi so vključevali neustrezno opredelitev tvegane igre, nejasno terminologijo,*

*pomanjkanje starostne diferenciacije ter nezadostno upoštevanje razlik v razvoju otrok. Prav tako sprva za*

*dokument še ni bilo pridobljeno mnenje narodnih skupnosti.*

*Izraženo je bilo zadovoljstvo, da so bile spremembe v gradivu že izvedene v skladu s priporočili in da je bilo*

*mnenje narodnih skupnosti pridobljeno ter pozitivno.*

*Komisija za šolstvo manjšin – je na 65. seji sprejela sklep, da predlaga Strokovnemu svetu RS za*

*splošno izobraževanje, da sprejme program za predšolske otroke - kurikulum za vrtce, ob pogoju, da*

*se pridobi pozitivna mnenja narodnih skupnosti.*

Mnenja narodnih skupnosti so pozitivna, mnenje italijanske narodne skupnosti je že prejeto, madžarska narodna skupnost ga bo poslala naknadno, je pa predstavnik na seji zagotovil, da je pozitivno.

Razprava se je osredotočila na prenovo kurikuluma za vrtce in na proces njegove priprave ter vključevanje različnih pripomb strokovnjakov in zainteresiranih strani. Dokument je bil pripravljen s široko strokovno razpravo, upoštevajoč tudi določene pripombe s strani šol, komisij in drugih deležnikov. Komisija za vrtce je dokument obravnavala, predlagatelj pa se je hitro odzval in ga uskladil v skladu s podanimi pripombami.

Člani so v razpravi opozorili še na nekatere pomanjkljivosti v dokumentu, kot je prometna vzgoja, ki je premalo opredeljena in bi morala biti konkretneje vključena v cilje kurikuluma, saj jo ministrstvo za infrastrukturo vidi kot pomembno vsebino za vzgojitelje. Poleg tega je bilo opozorjeno na pomanjkanje definicije tehniške ustvarjalnosti, zlasti glede razvoja ročnih spretnosti, fine motorike in konstrukcijskih zbirk, kot so Lego kocke in robotika. Nekateri cilji kurikuluma so bili označeni za preohlapne, kar omogoča različne interpretacije in posledično pomanjkanje jasnosti pri njihovi izvedbi.

Razpravljavci so prav tako izpostavili izostanek nekaterih ključnih dokumentov, kot je Bela knjiga o vzgoji in izobraževanju (2011), ki ni bila vključena kot temeljno izhodišče. Prav tako ni bil upoštevan Nacionalni program vzgoje in izobraževanja 2023–2033, čeprav bi bil lahko pomemben temeljni dokument pri oblikovanju kurikuluma. Člani so se spraševali tudi o primernosti nekaterih konceptov v predšolskem obdobju, na primer spominske strategije in metakognicije.

Pomanjkljivosti so se dotikale tudi praktičnega izvajanja kurikuluma. Predstavnika narodnih skupnosti sta opozorila na pravilnik o normativih in standardih za področje predšolske vzgoje, ki že 10 let ni pripravljen, kar povzroča težave na terenu, kar je državna sekretarka pojasnila, da se že ureja in je že sklican sestanek, na katerega sta vabljena tudi predstavnika narodnih skupnosti.

Poudarjena je bila potreba po natančnejši določitvi izhodišč za medkulturno komunikacijo in razlike v jezikovni prilagoditvi za otroke različnih kulturnih ozadij. Predlagatelj je pojasnil, da bo pripravil še »izvedbeni kurikulum«, ki bo vsebine podrobneje opredelil, zlasti glede dejavnosti v praksi, med vsebine pa bodo smiselno vključili tudi predloge iz razprave.

Kljub tem izzivom so člani gradivo pohvalili in tudi hitro usklajevanje in izboljšanje področja gibanja. Prav tako je bilo poudarjeno, da bo izvedbeni kurikulum ključnega pomena za uspešno implementacijo novih vsebin, saj bo natančneje določil primere dejavnosti in pomagal odpraviti nejasnosti v ciljih. Ena izmed pomembnih odločitev je bila tudi ohranitev poimenovanja področja "Narava" namesto "Naravoslovje in tehnologija", saj je bila razprava o terminologiji dolga, a so se odločili za ohranitev obstoječega poimenovanja zaradi enostavnejšega razumevanja med vzgojitelji.

Razprava je pokazala, da je bila prenova kurikuluma obsežen in vključujoč proces, vendar so še vedno odprta vprašanja glede jasnosti ciljev, vključevanja vseh pomembnih dokumentov in praktičnega izvajanja v vrtcih. Komisija in prisotni strokovnjaki so poudarili, da bo izvedbeni kurikulum ključnega pomena za uspešno implementacijo novih vsebin.

Člani so z enim vzdržanim glasom sprejeli

**SKLEP 8: *Strokovni svet RS za splošno izobraževanje v skladu s 25. členom Zakona o organizaciji in financiranju vzgoje in izobraževanja (Uradni list RS, št.*** [***16/07***](http://www.uradni-list.si/1/objava.jsp?sop=2007-01-0718) ***– uradno prečiščeno besedilo,*** [***36/08***](http://www.uradni-list.si/1/objava.jsp?sop=2008-01-1460)***,*** [***58/09***](http://www.uradni-list.si/1/objava.jsp?sop=2009-01-2871)***,*** [***64/09 – popr.***](http://www.uradni-list.si/1/objava.jsp?sop=2009-21-3033)***,*** [***65/09 – popr.***](http://www.uradni-list.si/1/objava.jsp?sop=2009-21-3051)***,*** [***20/11***](http://www.uradni-list.si/1/objava.jsp?sop=2011-01-0821)***,*** [***40/12***](http://www.uradni-list.si/1/objava.jsp?sop=2012-01-1700) ***– ZUJF,*** [***57/12***](http://www.uradni-list.si/1/objava.jsp?sop=2012-01-2410) ***– ZPCP – 2D,*** [***47/15***](http://www.uradni-list.si/1/objava.jsp?sop=2015-01-1934)***,*** [***46/16***](http://www.uradni-list.si/1/objava.jsp?sop=2016-01-1999)***,*** [***49/16 – popr.***](http://www.uradni-list.si/1/objava.jsp?sop=2016-21-2169)***,*** [***25/17***](http://www.uradni-list.si/1/objava.jsp?sop=2017-01-1324) ***– ZVaj,*** [***123/21***](http://www.uradni-list.si/1/objava.jsp?sop=2021-01-2629)***,*** [***172/21***](http://www.uradni-list.si/1/objava.jsp?sop=2021-01-3352)***,*** [***207/21***](http://www.uradni-list.si/1/objava.jsp?sop=2021-01-4285)***,*** [***105/22***](http://www.uradni-list.si/1/objava.jsp?sop=2022-01-2603) ***– ZZNŠPP,*** [***141/22***](http://www.uradni-list.si/1/objava.jsp?sop=2022-01-3469)***,*** [***158/22***](http://www.uradni-list.si/1/objava.jsp?sop=2022-01-4017) ***– ZDoh-2AA in 71/23) in na podlagi pozitivnega strokovnega mnenja Ministrstva za vzgojo in izobraževanje (št. dok.: 6034-30/2024-3350-4, datum 30. 1. 2025) sprejme program za predšolske otroke Kurikulum za vrtce, ki ga je predlagal Zavod RS za šolstvo.***

**Ad 8.**

Kurikulum za vrtce v prilagojenem programu za predšolske otroke s posebnimi potrebami je predstavila Janja Cotič Pajntar. *(Gradivo: MVI spis št. 013-12/2025-3350-6)*

*Komisija za vrtce – je na svoji 64. seji obravnavala gradiva in sprejela sklep, da predlaga Strokovnemu svetu*

*RS za splošno izobraževanje, da sprejme prilagojeni program za predšolske otroke s posebnimi potrebami –*

*kurikulum za vrtce v prilagojenem programu.*

*Komisija za otroke s posebnimi potrebami – je na 83. seji sprejela sklep, da predlaga Strokovnemu svetu RS za*

*splošno izobraževanje, da sprejme prilagojeni program za predšolske otroke s posebnimi potrebami –kurikulum*

*za vrtce v prilagojenem programu.*

Razprava članov je osvetlila resne težave na terenu, povezane s pomanjkanjem strokovnih kadrov za delo z otroki s posebnimi potrebami, čeprav je kurikulum odličen. Strokovne delavke pogosto nimajo zadostnega znanja, kar vpliva na kakovost obravnave otrok, ki so vključeni v posebne programe. Še posebej so opazni primanjkljaji na področju komunikacije, socialnih veščin in izražanja čustev, saj strokovne delavke v praksi za soočanje s tovrstnimi izzivi nimajo dovolj strokovne podlage.

Člani so omenili znižanje izobrazbenega standarda za delo z otroki z najtežjimi motnjami in vprašali, ali gre za začasno rešitev ali je predvideno dodatno izobraževanje. Kot primer iz zdravstva je bil naveden sistem mentorstva za logopede. Pojasnjeno je bilo, da ni bilo predlaganih sprememb izobrazbenih pogojev ali standardov za delo v teh programih, da pa je bila s plačno reformo uvedena nova delovna pozicija vzgojitelja za zgodnjo obravnavo, ki omogoča oblikovanje drugačnih delovnih nalog. To novo delovno mesto je uvrščeno višje zaradi zahtevnosti dela, vendar se izobrazbeni pogoji zanj niso spremenili. Možno je zaposliti tudi specialne pedagoge, vendar jih na trgu dela primanjkuje, medtem ko je inkluzivnih pedagogov več, a nimajo dovolj strokovne podlage za delo z otroki s težjimi motnjami.

Pomanjkanje specialnih pedagogov postaja vse večji problem, saj fakultete ne izobražujejo dovolj kadra za pokrivanje potreb. Ravnatelji se trudijo zaposliti ustrezne strokovnjake, država pa že nekaj let razpisuje štipendije za to področje, a interes ostaja omejen. O morebitni vzpostavitvi novega podiplomskega študija za zgodnjo obravnavo je bilo povedano, da v Sloveniji primanjkuje strokovnjakov, ki bi takšen program sploh lahko razvili in izvajali. Primanjkuje tudi surdopedagogov, kar so nekatere države na Balkanu že ustrezno rešile.

Poseben poudarek je bil namenjen pomanjkanju sistematične analize potreb po kadrih. Ministrstvo se trudi pridobiti podatke, a več kot 40 % ravnateljev ne posreduje informacij o dejanskih kadrovskih vrzelih, kar otežuje načrtovanje in iskanje rešitev.

Razprava je pokazala, da je pomanjkanje ustrezno usposobljenih strokovnih delavcev eden ključnih izzivov sistema. Čeprav obstajajo dobre ideje in teoretično premišljeni programi, njihova izvedba v praksi pogosto ni optimalna zaradi pomanjkanja ustreznih kadrov.

Člani so soglasno sprejeli

**SKLEP 9: *Strokovni svet RS za splošno izobraževanje v skladu s 25. členom Zakona o organizaciji in financiranju vzgoje in izobraževanja (Uradni list RS, št.*** [***16/07***](http://www.uradni-list.si/1/objava.jsp?sop=2007-01-0718) ***– uradno prečiščeno besedilo,*** [***36/08***](http://www.uradni-list.si/1/objava.jsp?sop=2008-01-1460)***,*** [***58/09***](http://www.uradni-list.si/1/objava.jsp?sop=2009-01-2871)***,*** [***64/09 – popr.***](http://www.uradni-list.si/1/objava.jsp?sop=2009-21-3033)***,*** [***65/09 – popr.***](http://www.uradni-list.si/1/objava.jsp?sop=2009-21-3051)***,*** [***20/11***](http://www.uradni-list.si/1/objava.jsp?sop=2011-01-0821)***,*** [***40/12***](http://www.uradni-list.si/1/objava.jsp?sop=2012-01-1700) ***– ZUJF,*** [***57/12***](http://www.uradni-list.si/1/objava.jsp?sop=2012-01-2410) ***– ZPCP-2D,*** [***47/15***](http://www.uradni-list.si/1/objava.jsp?sop=2015-01-1934)***,*** [***46/16***](http://www.uradni-list.si/1/objava.jsp?sop=2016-01-1999)***,*** [***49/16 – popr.***](http://www.uradni-list.si/1/objava.jsp?sop=2016-21-2169)***,*** [***25/17***](http://www.uradni-list.si/1/objava.jsp?sop=2017-01-1324) ***– ZVaj,*** [***123/21***](http://www.uradni-list.si/1/objava.jsp?sop=2021-01-2629)***,*** [***172/21***](http://www.uradni-list.si/1/objava.jsp?sop=2021-01-3352)***,*** [***207/21***](http://www.uradni-list.si/1/objava.jsp?sop=2021-01-4285)***,*** [***105/22***](http://www.uradni-list.si/1/objava.jsp?sop=2022-01-2603) ***– ZZNŠPP,*** [***141/22***](http://www.uradni-list.si/1/objava.jsp?sop=2022-01-3469)***,*** [***158/22***](http://www.uradni-list.si/1/objava.jsp?sop=2022-01-4017) ***– ZDoh-2AA in 71/23) in na podlagi pozitivnega strokovnega mnenja Ministrstva za vzgojo in izobraževanje (št. dok.: 6034-7/2024-3350-3, datum 30. 1. 2025) sprejme prenovljeni prilagojeni program za predšolske otroke s posebnimi potrebami Kurikulum za vrtce v prilagojenem programu.***

**Ad 9.**

Predsednik je člane opomnil, da so bili

* konec januarja preko e-pošte seznanjeni z vmesnim maturitetnim poročilom o poklicni maturi 2024, ki ga je sprejela Državna komisija za poklicno maturo (št. dok.: 0122-2/2024, datum: 10. 12. 2024),
* da so prejeli poziv s strani ministrstva za predloge tem novih nacionalnih evalvacijskih študij,
* da se je udeležil na povabilo MVI srečanja večdeležniške skupine ob nastajanju nacionalnega poročila in spletišča o kakovosti slovenskega sistema vzgoje in izobraževanja, ki je bilo 11. 2. 2025.

V zvezi z gradivom, ki ga je predlagatelj umaknil iz obravnave, ga je pa predhodno obravnavala Komisija za otroke s posebnimi potrebami, je predsednica te komisije povedala, da so glede na razpravo sprejeli sklep in predlagali Strokovnemu svetu RS za splošno izobraževanje, da opozori ministrstvo na različno oziroma napačno uporabo poimenovanj izobraževalnih programov otrok na področju posebnih potreb (Izobraževalni program devetletne osnovne šole s prilagojenim izvajanjem in dodatno strokovno pomočjo) oz. na terminološko neusklajenost. V zvezi s tem je ministrstvo pojasnilo, da je z opozorilom seznanjeno in je že pristopilo k reševanju.

V nadaljevanju je direktor Direktorata za predšolsko vzgojo in osnovno šolstvo člane seznanil, da se pripravljajo spremembe treh zakonov, ki so trenutno v obravnavi: Zakona o usmerjanju otrok s posebnimi potrebami, Zakona o vrtcih in Zakona o osnovni šoli.

Zakon o usmerjanju otrok s posebnimi potrebami, ki je bil prvotno sprejet leta 2011, potrebuje določene popravke, ki izhajajo iz praktičnih izkušenj izvajanja, več je redakcijskih popravkov, ki sledijo uskladitvam z obstoječimi zakoni. Novela ureja podporo in pomoč učencem in dijakom s posebnimi VI potrebami in bolj natančno opredeljuje starostno mejo upravičenosti do vzgoje in izobraževanja v programih za učence s posebnimi potrebami, v skupino otrok s posebnimi potrebami uvaja skupino otroci z gluho slepoto, natančneje opredeljuje kontinuum pomoči v okviru pet petstopenjskega modela pomoči, individualizirani program veže na strokovne smernice in uvaja možnost elektronske vloge in varnega vročanja tudi v elektronski obliki.

Zakon o vrtcih: Predlog vsebuje organizacijske prilagoditve v času poletnih počitnic. Posebna pozornost je namenjena podpori pri vključevanju otrok iz romskih naselij, predvsem tistih, ki v vrtce niso bili vključeni pred obveznim vstopom v šolo. Natančneje opredeljuje pogoje vpisa in izpisa otrok iz vrtca, zlasti v primerih družinskega nasilja. Ureja status zasebnih vrtcev in tistih s koncesijo ter določa pravila glede posebnih pedagoških pristopov in lastnih programov zasebnih ustanoviteljev. Natančneje se določa delovna obveznost vzgojiteljev za zgodnjo obravnavo otrok s posebnimi potrebami.

Zakon o osnovni šoli: Novela prinaša podporo romskim učencem pri uresničevanju njihovih pravic do izobraževanja. Predlog razločevanja preverjanja od ocenjevanja znanja. Preprečevanje medvrstniškega nasilja in zagotavljanje varnosti učencev ter opredelitev ukrepov. Bolj natančno opredeljuje prisotnost učencev pri pouku in izostanke od pouka z vidika odgovornosti staršev. Natančneje opredeljuje preventivno in razvojno vzgojno delovanje šole in ukrepe za zagotavljanje varnosti. Vključuje tudi regulacijo uporabe pametnih naprav pri učencih, pregleda osebnih predmetov in posledično spremembo šolskih pravil. Natančneje se določa pravica učencev do brezplačnega prevoza, pri čemer se jasneje določajo obveznosti šole in lokalne skupnosti.

Članica je opozorila, da predlogi zakonov niso v celoti usklajeni z zdravstveno zakonodajo, ki je tudi v procesu prenove. Ključni problem predstavlja prehod otrok s posebnimi potrebami v šolo, saj v nekaterih primerih niso deležni redne in sistematične zgodnje obravnave. Opozorjeno je bilo, da vsi starši ne pripeljejo otrok na predpisane obravnave, nato pa kasneje uveljavljajo zahteve do Komisije za usmerjanje in pri tem predlagajo boljšo ureditev sodelovanja med zdravstvom in šolstvom.

Državna sekretarka je replicirala na sklep 5, ki je bil sprejet pri obravnavi 4. točke dnevnega reda, ter izpostavila vlogo nacionalnega preverjanja znanja (NPZ), ki je pomembna na vseh ravneh izobraževalnega sistema. Opozorila je na spremembo ZOFVI, ki NPZ poudarja kot enega ključnih orodij za zagotavljanje kakovosti izobraževalnega sistema, saj podpira tudi izboljšanje vsakodnevne poučevalne prakse in delovanja šol, čeprav se podatki v praksi še ne izkoriščajo dovolj. Analiza dosežkov NPZ bi lahko bolje služila kot orodje za podporo (posameznim) učencem in prilagajanju pedagoških metod.

Kurikularna prenova je proces, ki poteka, pri čemer se vzpostavlja povezava med kurikularnimi dokumenti in didaktičnimi priporočili, ki bodo imela pomembno vlogo pri prenosu teorije v prakso.

Drugi, tudi pomembni, dejavniki so zunanji, hitro spreminjajoči, kot so kadrovski izzivi. Pomanjkanje učiteljev je pereče, zato je potrebno več napora pri promociji učiteljskega poklica v vseh fazah kariere ter več ambicioznosti s strani vseh vpletenih.

Spremembe se dogajajo tudi v strukturi učencev, na primer v osnovnih šolah – 9 % otrok ima posebne potrebe, osnovno šolo obiskuje 2.200 romskih učencev, več kot 10 % pa je učencev priseljencev, kar vse vpliva na dinamiko šolskega dela, povečuje kompleksnost pedagoškega procesa in zahteva sprejemanje strateških odločitev na šolah.

Na terenu se stvari odvijajo hitreje kot temu lahko sledijo spremembe zakonodaje, zato je sodelovanje med različnimi deležniki nujno za zagotavljanje kakovostno pripravljene zakonodaje in njene učinkovite implementacije. Državna sekretarka se je zahvalila članom za bogato strokovno razpravo na seji.

Z vidika pomena vzgoje in izobraževanja je člane seznanila, da je bila Slovenija na evropski ravni pobudnica izjave o prizadevanjih za večjo prepoznavnost izobraževanja, ki je izrednega pomena tudi za dvig konkurenčnosti.

Predsednik je člane seznanil, da je naslednja redna seja načrtovana 20. 3. 2025 in sejo zaključil ob 13.00.

dr. Kristijan Musek Lešnik

predsednik SSSI

Zapisala:

mag. Mojca Miklavčič

strokovna tajnica SSSI

Opomba: Posnetek seje se nahaja na elektronskem mediju (CD) v glavni pisarni MVI, spis št. 013-16/2025-3350-3, in je dostopen vsem članom sveta po predhodni najavi.